**Kővári Zorka \_Hullámvölgy\_vers1014**

Megtanultam leplezni bánatom, öröm mögé menekülve,

De kitaszítottál, a rágalom falához kerülve.

Arcom rideg, hamis mosoly takarta.

Észre nem vette, az sem, ki akarta.

Megfelelés kényszere húzta le testem,

Minél jobban igyekeztem, annál rosszabb lettem.

Reményből nem jutott, hát bukásból repetáztam,

Tudtam, hogy rossz vagyok, de mégis belevágtam.

Elfogadtam sorsom, kinyitottam szemem,

Nem voltam egyedül, ott álltál velem.

Kifacsartam a remény utolsó cseppeit,

S élveztem, mint életem utolsó perceit.

Lemosta az eső hamis maszkomat,

Mindenki meglátta széthullott arcomat.

Minden mitől féltem, egy mosollyal elillant,

Magabiztos énem, azonnal bevillant.

Nem kellett semmi más, csak tudnom, nem vagyok fölösleges.

Hogy van, aki szeret, s van ki számomra is különleges.

**Kővári Zorka \_Megtörve \_vers1014**

Egy mag, melyből lombos fa lesz ezernyi levéllel,

Egy évszak, mely megtöri mindet egyesével.

Én is levél lettem ezen az őszi tájon,

Testem megtört hófehér virágon.

Egykori szépségben pompázó énem,

Hová lettél? Mit tettél vélem?

Védtelen feküdtem, segítséget kértem.

Lassan megfojtott csordogáló vérem.

Kihült testem birkák taposták,

Kettétört lelkem kupacba halmozták.

Az esti vihar siratott meg engem,

E perctől kezdve senkivé lettem.

Csak egy sárga folt voltam, a színes réten.

Ezernyi darabban, halálra készen.

Csak egy megtört szív, egy csupasz lélek.

Taszító példája az emberi létnek.

A hamis élet lopta el testem,

Elfelejtve, megtörve lettem.

**Kővári Zorka \_Válaszolj! \_vers1014**

Nem értem az életet, a létezést, az űrt.

Minek van a rosszkedv, a nevetés, a bűn?

Miért van a bánat, ha senkit sem bántasz?

Miért vagy zárkózott, ha mindenkit láthatsz?

Minek a törvény, ha mindenki megszegi?

Minek az igazság, ha nincs, aki elhiszi?

Minek az élet, ha nem élvezed?

Miért van lélek, ha csak mérgezed?

Ha nincs, aki szeret, hogyan szeressek?

Ha nincs egy ember, párt hogyan keressek?

Kihez forduljak, ha mindenki háttal van?

Ki segít akkor, ha "kés van a hátamban"?

Mikor lett az élet ilyen bizonytalan?

Mikor lett a beszéd ilyen haszontalan?

Mikor volt boldogság rosszakarók nélkül?

Lesz arra orvosság, ha valaki  kikészül?

Hiába kérdezek? Sosem válaszolsz?

Mikor lesz végre az, mikor átkarolsz?

Nem faggatlak tovább, csak ígérd meg nekem,

Hogy nem volt fölösleges az életem.

Volt értelme tanulni, keresni, dolgozni.

Lényegtelen dolgokon napokig fortyogni,

Ölelni szívből, távozni kereken,

Puszilni százszor, szeretni hevesen.

Hogy lesz, aki emlékszik majd rám,

Hogy lesz, aki csókolja orcám.

Lesz, aki szeret, aki rosszall,

Akkor leszek újra nyugalommal.

**Kővári Zorka \_Egy perc\_vers1014**

Egy perc, mely a végtelenbe nyúlik,

Tágul, s egyszerűen sohasem múlik.

Mennék én tovább, de nem tudok,

Egymásba olvadnak a mondatok.

Egy pillanat, mely örök, s fejedben marad.

Futott a szalag, de végleg beragadt.

Szabadulás nincs, "jobb, ha menekülsz".

De vigyázz! Mert a végén, úgy is belesülsz.

Feladtam, mert látom ez véget nem ér.

Egy égbenyúló rönk, mely tenyerembe fér.

Felfoghatatlan visszatérő álom,

Rettegő öröm, utálom és várom.

Szemem vak, még is mindig őt látom,

Szerettem, de még is folyton őt bántom.

Nem tudom nélküle csinálni a dolgomat,

Segít, mégis ő jelenti gondomat.

Szétszakít a szívem, mely két irányba húz,

Összetör a gond, mely vállaimra hull.

Meggyógyít a hang, mely téged emleget,

Megszólít a részem, ki még mindig szeret.